01
Isamaa saadikud Riigikogus
Helir-Valdor Seeder
Priit Sibul
Üllar Saaremäe
Heiki Hepner
Andres Metsoja
Raivo Tamm
Aivar Kokk
Mihhail Lotman
Sven Sester
Tarmo Kruusimäe
Viktoria Ladõnskaja-Kubits
Kes me oleme
1988. aastal loodi Eesti Rahvusliku Sõltumatuse partei (ERSP). 1992. aastal loodi viie erakonna – Eesti Kristlik-Demokraatliku Erakonna (1988), Eesti Kristlik-Demokraatliku Liidu (1989), Eesti Konservatiivse Rahvaerakonna (1989), Vabariiklaste Koonderakonna (1990) ja Eesti Liberaaldemokraatliku erakonna ühinemisel esmalt valimisliit “Isamaa” ja hiljem Rahvuslik Koonderakond “Isamaa”.
ERSP ühines 1995. aasta valimiste järel Isamaaga ja nii moodustus Isamaaliit. 2002. aastal loodi erakond Res Publica. IRL moodustati Isamaaliidu ja Res Publica liitumisel 2006. aastal. IRLi otsustas 2018 aasta 2. juunil muuta nime ja minna edasi nime all Isamaa.
Euroopa Parlamendis kuulume Euroopa Rahvapartei fraktsiooni. Euroopa valimistel saime “seitsmenda koha”. Suurbritannia lahkumise korral Euroopa Liidust asub tööle Isamaa saadik Riho Terras. Euroopa Rahvapartei fraktsioon on Euroopa Parlamendi suurim fraktsioon.
Isamaa on ainus Eesti erakond, mis kuulub Euroopa Rahvaparteisse.
Isamaa tegevuse mõte ja eesmärk on meie kestmine rahvana nii, et igaüks saab anda endast parima ja kedagi ei jäeta maha.
Isamaal on üle 7000 liikme, meie liikmed juhivad 27 Eesti omavalitsust, meil on parlamendis 11 liiget.
Isamaasse kuulub kogu Eestis 27 omavalitsusjuhti.
Mille eest me seisame
Isamaa tegevuse mõte ja eesmärk
ISAMAA tegevuse mõte ja eesmärk on meie kestmine rahvana nii, et igaüks saab anda endast parima ja kedagi ei jäeta maha.
02
Isamaa soovib paremat Eestit
ISAMAA soovib Eestit, mis on meie rahvale elamiseks parim paik, mis püsib ja areneb ning kus igaüks loeb.
03
Parim on elada oma rahva keskel
ISAMAA usub, et parim on elada oma rahva keskel - üheskoos oma inimestega, oma sõpradega ja perega, keda saab usaldada ning kellele saab loota. Ja kelle nimel oleme valmis ka ohvreid tooma.
04
Peame teadma ja hoidma oma juuri
ISAMAA on veendunud, et me peame teadma ja hoidma oma juuri, mis annavad meile näo ja pidepunkti muutuvas maailmas. ISAMAA on vastu poliitikatele, mille tulemusena Eesti keel ja kultuur ohtu satuvad.
05
Peame tagama peredele kindlustunde
ISAMAA on seisukohal, et kui me tahame, et rahvas kestaks ja lapsi sünniks, siis me peame emade tööd senisest rohkem hindama. Me peame tagama peredele kindlustunde, tõstma ausse suured pered ja pereväärtused ning olema valmis selle nimel ka reaalselt raha kulutama. Me usume, et laste kasvatamine on tähtis töö ja oleme seepärast välja pakkunud ja ellu viinud vanemapensioni.
06
Hea hariduse peamiseks eelduseks on head õpetajad
ISAMAA on veendunud, et hea haridus annab inimestele võrdsemad võimalused oma elu puudutavate otsuste vastutustundlikuks tegemiseks ja aitab kasvatada rahva heaolu ja jõukust. Seetõttu oleme välja pakkunud ja ellu viinud tasuta kõrghariduse. Oleme ka veendunud, et hea hariduse peamiseks eelduseks on head õpetajad.
07
ISAMAA arvates on igati loomulik, et meie inimesed õpivad välismaal
ISAMAA arvates on igati loomulik, et meie inimesed õpivad välismaal, liiguvad maailmas ringi vabade kodanikena ning rikastavad Eestit mujalt saadud oskuste ja kogemustega.
08
Eluviis ja kombed ning siin kehtivad reeglid
ISAMAA ootab Eestisse kõiki, kes austavad meie eluviisi ja kombeid ning siin kehtivate reeglite järgi elada soovivad.
09
Töö ja kodu
ISAMAA jaoks on kõige tähtsam, et Eesti peres on vanematel töö ja perel oma kodu. Töö ja kodu olemasolu on kõigi probleemide lahendamise eeldus.
10
Eesti inimeste elujärg
ISAMAA soovib Eestis esmajärjekorras arendada ettevõtlust, mis parandab meie Eesti inimeste ja kohalike kogukondade elujärge.
ISAMAA on Euroopa Rahvapartei liige. Euroopa Rahvapartei on Euroopa suurim poliitiline jõud, mis koondab tsentristlikke ja kristlik-demokraatlikke erakondi. Euroopa Rahvapartei saadikurühm on Europarlamendi suurim.
Tutvu Euroopa Rahvapartei poliitilise platvormiga siin.